474.01 REGOLAMENTI DWAR TARIFFA TA’ DRITTIJIET SKONT L-ATT DWAR IL-MEDJAZZJONI L-AVVIŻ LEGALI 309 tal-2008. L-AVVIŻ LEGALI 309 tal-2008. 1. Titolu. It-titolu ta’ dawn ir-regolamenti hu r-Regolamenti dwar Tariffa ta’ Drittijiet skond l-Att dwar il-Medjazzjoni. 2. Drittijiet li jitħallsu għal tilwimiet riferuti liċ-Ċentru. Għandu jitħallas dritt, hawnhekk iżjed ’il quddiem imsejjaħ "dritt tar-reġistru", liema dritt ma jingħatax lura, liċ-Ċentru tal-Medjazzjoni għal Malta, hawnhekk iżjed ’il quddiem imsejjaħ "iċ-Ċentru" għal tilwimiet li jkunu riferuti liċ-Ċentru. Id-drittijiet tar-reġistru applikabbli huma dawn li ġejjin: (a) għal tilwimiet riferuti li ċ-Ċentru meta proċedimenti li tiġjużi jkunu diġà bdew quddiem Qorti jew awtorità oħra ġudikanti, kemm jekk dik it-tilwima tkun riferuta liċ-Ċentru minn dik il-Qorti jew awtorità oħra ġudikanti, kemm jekk mill-partijiet fil-kawża, id-dritt tar-reġistru dovut ikun ta’ 50 euro; (b) għal tilwimiet riferuti liċ-Ċentru volontarjament mill-partijiet fit-tilwima jew skont il-ligi, id-drittijiet tar-reġistru applikabbli jkunu dawn li ġejjin: (i) għal medjazzjonijiet dwar il-familja....................35 euro; (ii) għal medjazzjonijiet li jinvolvu organizzazzjonijiet volontarji kif imfissra fl-artikolu 3 tal-Att dwar l-Organizzazzjonijiet Volontarji. 35 euro; (iii) għal medjazzjonijiet li jinvolvu xi awtorità oħra, fil-każijiet kollha. 50 euro; (iv) għal tilwim fejn ma jkunx hemm involut valur monetarju .......70 euro; u (v) għal kull tilwim ieħor .........120 euro. 3. Determinazzjoni tad-dritt tar-reġistru. (1) Il-Bord tal-Gvernaturi taċ-Ċentru jkollu fil-kazijiet kollha l-awtorità li jiddetermina, abbażi tad-disposizzjonijiet ta’ dawn ir-regolamenti, id-dritt tar-reġistru dovut għal kull riferta partikolari għall-medjazzjoni. (2) L-awtorità mogħtija lill-Bord tal-Gvernaturi taċ-Ċentru skont is-sub regolament (1) tista’ tiġi delegata lir-Reġistratur u bis-saħħa ta’ hekk tkun ukoll eżerċitata minnu. (3) Id-drittijiet kollha tar-reġistru għandhom jitħallsu liċ-Ċentru meta l-każ jiġi riferut li ċ-Ċentru u f’kull każ qabel ma jibda’ l-proċess tal-medjazzjoni. 4. Il-medjaturi huma intitolati għad-drittijiet tagħhom mill-partijiet fil-medjazzjoni skont kif ikun ġie stabbilit qabel ma jkunu inbdew il-proċedimenti u miftiehem bil-miktub bejn il-medja tur u l-partijiet; fl-assenza ta’ ftehim kif hawn qabel imsemmil-medjaturi jkunu intitolati għal kumpens ikkalkolat abbażi ta’ rata stabbilita ta’ 50 euro għal kull siegħa, eskluża t-taxxa fuq il-valur miżjud. 5. Id-dritt tar-reġistru dovut li ċ-Ċentru għandu jitħallas bil-quddiem u ċ-Ċentru ma jkunx obbligat li jaħtar medjatur jew b’xi mod jieħu konjizzjoni ta’ xi każ riferut lil u jekk ma jkunx sar il-ħlas tad-drittijiet.